## Odluka o osnivanju Pododbora za izradu Nacrta prijedloga zakona o pravima hrvatskih branitelja iz Domovinskog rata i članova njihovih obitelji

### NN 150/2014 (17.12.2014.), Odluka o osnivanju Pododbora za izradu Nacrta prijedloga zakona o pravima hrvatskih branitelja iz Domovinskog rata i članova njihovih obitelji

150 17.12.2014 Odluka o osnivanju Pododbora za izradu Nacrta prijedloga zakona o pravima hrvatskih branitelja iz Domovinskog rata i članova njihovih obitelji

ODBOR ZA RATNE VETERANE

2791

Temeljem članka 53. Poslovnika Hrvatskoga sabora, a u svezi sa Zaključcima donesenima na nastavku 23. sjednice Odbora za ratne veterane održanom 5. prosinca 2014. godine, Odbor za ratne veterane na svojoj 24. sjednici održanoj 11. prosinca 2014. godine donosi

ODLUKU

O OSNIVANJU PODODBORA ZA IZRADU NACRTA PRIJEDLOGA ZAKONA O PRAVIMA HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

I.

Osniva se Pododbor za izradu Nacrta prijedloga zakona o pravima hrvatskih branitelja iz Domovinskog rata i članova njihovih obitelji (u daljnjem tekstu: Pododbor).

II.

Zadaća Pododbora je izraditi Nacrt prijedloga zakona o pravima hrvatskih branitelja iz Domovinskog rata i članova njihovih obitelji, te u roku od šest mjeseci, a najkasnije do 1. srpnja 2015. godine predložiti Odboru za ratne veterane da Prijedlog zakona o pravima hrvatskih branitelja iz Domovinskog rata i članova njihovih obitelji uputi Hrvatskom saboru na donošenje.

III.

Sastav Pododbora čine članovi Odbora za ratne veterane, predstavnici braniteljskih udruga i predstavnici Ministarstva branitelja. Popis članova Pododbora sastavni je dio ove Odluke.

Braniteljske udruge i Ministarstvo branitelja imenovat će svoje predstavnike i podatke o imenovanima dostavit će Odboru za ratne veterane u roku od osam dana od dana primitka ove Odluke.

U rad Pododbora prema potrebi mogu biti uključene znanstvene i druge organizacije te pojedini stručnjaci iz područja prava hrvatskih branitelja i članova njihovih obitelji.

IV.

Pododbor djeluje isključivo u okviru Odbora za ratne veterane i njegov je sastavni dio te ne može samostalno istupati i biti nositelj prava i obveza.

V.

Stručne i tehničke poslove Pododbora obavljat će Služba Odbora za ratne veterane.

VI.

Ova Odluka objavit će se u »Narodnim novinama«.

Klasa: 021-17/14-13/09

Zagreb, 11. prosinca 2014.

Predsjednik
Odbora za ratne veterane
Josip Đakić, v. r.

POPIS ČLANOVA PODODBORA ZA IZRADU NACRTA PRIJEDLOGA ZAKONA O PRAVIMA HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

U Pododbor za izradu Nacrta prijedloga zakona o pravima hrvatskih branitelja iz Domovinskog rata i članova njihovih obitelji imenuju se:

Predstavnici braniteljskih udruga:

1. ĐURO GLOGOŠKI, Udruga 100%-tnih HRVI I. skupine

2. IVAN VUKIĆ, Zajednica županijskih zajednica udruga HVIDR-a RH

3. NEDJELJKA BALOG, Zajednica udruga udovica hrvatskih branitelja iz Domovinskog rata RH

4. LJILJANA ALVIR, Savez udruga obitelji zatočenih i nestalih hrvatskih branitelja

5. ANTE DEUR, Zbor udruga veterana hrvatskih gardijskih postrojbi

6. JOSIP KLEMM, Udruga Specijalne policije iz Domovinskog rata

7. MARKO MATANOVIĆ, Udruga dragovoljaca i veterana Domovinskog rata RH.

Predstavnici Ministarstva branitelja:

1. MIROSLAV LONČAR, voditelj Službe za normativnu djelatnost i praćenje primjene propisa

2. IVICA AKMADŽA, voditelj Službe za dodjelu stambenih kredita.

Predstavnici Odbora za ratne veterane:

1. JOSIP ĐAKIĆ, presjednik Odbora

2. ŽELJKO SABO, potpredsjednik Odbora

3. DARKO LEDINSKI, član

4. FRANKO VIDOVIĆ, član

5. ZDRAVKO RONKO, član

6. ALEN PRELEC, član

7. BORIS BLAŽEKOVIĆ, član

8. TOMISLAV IVIĆ, član

9. ZVONKO MILAS, član

10. dr. sc. MIROSLAV TUĐMAN, član

11. DRAŽEN ĐUROVIĆ, član

12. ŽELJKO MIRKOVIĆ, član

13. IVAN ŠIMUNOVIĆ, član

Odluka, NN 150/2014-2791